CELEX: 62015TN0601
Language: fi
Date: 2015-10-22 00:00:00
Title: Asia T-601/15: Kanne 22.10.2015 – CEVA v. komissio

21.12.2015   
            
            
               FI
            
            
               Euroopan unionin virallinen lehti
            
            
               C 429/28
            
         Kanne 22.10.2015 – CEVA v. komissio
   (Asia T-601/15)
   (2015/C 429/36)
   Oikeudenkäyntikieli: ranska
   
      Asianosaiset
   
   
      Kantaja: Centre d’étude et de valorisation des algues SA (CEVA) (Pleubian, Ranska) (edustaja: asianajaja E. De Boissieu)
   
      Vastaaja: Euroopan komissio
   
      Vaatimukset
   
   Kantaja vaatii unionin yleistä tuomioistuinta
   
               —
            
            
               velvoittamaan komission maksamaan CEVAlle 59  103,21 euroa Grant Agreementin mukaisesti
            
         
               —
            
            
               velvoittamaan komission korvaamaan oikeudenkäyntikulut kokonaisuudessaan.
            
         
      Oikeudelliset perusteet ja pääasialliset perustelut
   
   Kantaja vaatii kanteellaan, että komissio velvoitetaan maksamaan alaan ”kestävällä vesiviljelyllä tuotetut levät biohajoavien biomuovien raaka-aineena” liittyvää teknistä tutkimus- ja kehityshanketta koskevan SEABIOPLAS-sopimuksen ja siihen liittyvän avustussopimuksen (Grant Agreement) täyttämiseksi myönnetty ensimmäinen rahoitusosuuserä, jonka komissio on omasta aloitteestaan kuitannut periäkseen takaisin saman rahamäärän PROTOP-sopimuksen yhteydessä kantajalle maksettuja määriä koskeneen Euroopan petostentorjuntaviraston tekemän rahoitustarkastuksen lopputulosten perusteella.
   Kantaja vetoaa kanteensa tueksi pääasiallisesti yhteen ainoaan kanneperusteeseen, joka perustuu komission tekemiin virheisiin, jotka liittyvät komission kantajalle maksamia rahamääriä koskevien saatavien takaisinperintään kuittaamalla. Kantaja vetoaa tältä osin lähinnä siihen, etteivät kuittauksen edellytykset täyty. Ensinnäkään komission saatava kantajalta ei ole varma eikä erääntynyt. Toiseksi komissio ei ole noudattanut unionin yleiseen talousarvioon sovellettavista varainhoitosäännöistä annetun Euroopan parlamentin ja neuvoston asetuksen (EU, Euratom) N:o 966/2012 soveltamissäännöistä 29.10.2012 annetun komission delegoidun asetuksen (EU) N:o 1268/2012 87 artiklan 2 kohtaa, joka koskee saatavan perintää kuittaamalla, ja sen 88 artiklaa, joka koskee perintämenettelyä silloin, kun maksua ei suoriteta vapaaehtoisesti. Lopuksi kantaja katsoo, ettei komissiolla ole kantajaan kohdistuvaa sopimusperusteista vaadetta. Sen varalta, että unionin yleinen tuomioistuin katsoisi kuittauksen olevan perusteltu, kantaja vetoaa toissijaisesti siihen, että sen saaman avustuksen periminen takaisin kokonaisuudessaan on suhteellisuusperiaatteen vastaista ja merkitsisi komission saamaa perusteetonta etua.